open-index/open-wikipedia-markdown huggingface dataset:
Ikililou Dhoinine

**Ikililou Dhoinine** (født 14. august 1962 i Djoiezi på Mohéli) er en komorisk politiker for partiet Parti national de la justice (PNJ). Han var Komorenes president fra 26. mai 2011 til 26. mai 2016.

Dhoinine er utdannet farmasøyt. Han er den første fra Mohéli som er valgt til president i landet, etter at grunnloven ble endret slik at presidentembetet roterer mellom personer fra hver av de tre øyene i Komorene. Før han i desember 2010 ble valgt til president, var Dhoinine visepresident. Han overtok presidentembetet etter Ahmed Abdallah Mohamed Sambi.

## Referanser
Artillerivollen (Kristiansand)

**Artillerivollen** (9-65, 2-70) er en boliggate i bydelen Grim i Kristiansand. Den har sitt løp i rett linje over 850 meter fra Wergelandsveien 50 meter ovenfor Christianssands Bryggeri gjennom boligområdet på Grimsmyra til Ravnedalen. 
81 eiendommer er matrikulert til Artillerivollen. Området ble i hovedsak utbygd i tiden fra 1920 til 1940. Etter at gårdsdriften på Grim gård ble avviklet på 1960-tallet og gårdsbygningene senere revet er det oppført rekkehus, barnehave og sykehjem på jordene.

## Referanser
Ravnedalsveien (Kristiansand)

**Ravnedalsveien** (1-25, 12-34) er en boligvei i bydelen Grim i Kristiansand. Den har sitt løp fra Setesdalsveien ved Grimsbroa, krysser Grimsbekken, går gjennom Egelunden og passerer boligområdet på Enrum før den ender i Ravnedalsparken. Kafébygningen i parken er nr 34 og totalt er 23 eiendommer matrikulert til veien.
Grimsbekken (Kristiansand)

**Grimsbekken** er en bekk og et bekkefar i bydelen Grim i Kristiansand. Bekken har i dag åpent løp på strekningen fra demningen mot Møllevann ved Christianssands Møller, krysser under Setesdalsveien, Sørlandsbanen ved Egelunden, Ravnedalsveien og videre ned til Grimsmyra hvor den krysser under Setesdalsveien nok en gang. Den er lagt i rør, mens den tidligere gikk åpent gjennom Bryggerihaven til utløpet mellom Hampa og badeplassen Sandvika.

I forbindelse med byggingen av Setesdalsbanen i 1895 ble det bygd to broer på henholdsvis 5,7 og 9,2 meter over bekken som den gangen ble kalt Nattmannsbekken. 

Bekken er kjent både som Grimsbekken, Nattmannsbekken, Sagbekken, Møllebekken, Grobekken og Vaskebekken.

Bekkefaret har et samlet areal på 34 dekar og er klassifisert som et viktig bekkedrag av Direktoratet for naturforvaltning.

## Referanser
Ɲ

**Ɲ** og **ɲ** (*[[N]]* med krok) er en bokstav som representerer en palatal nasal konsonant. Minuskelen brukes i IPA med denne verdien. For eksempel blir det franske ordet *ligne* (linje) skrevet /liɲ/ med IPA. Bokstaven brukes i en del afrikanske og indianske språk.

I Unicode kodes bokstaven som U+019D (Ɲ) og U+0272 (ɲ).
Redwood City

**Redwood City** er en by og fylkessete for fylket San Mateo County i California.

Byen ligger rundt 43&nbsp;km sør for San Francisco og 39&nbsp;km nord for San Jose. Den har et areal på 89,677 km² og har  innbyggere.

Byen er blant annet kjent for å være hjemsted for en rekke teknologiselskaper. Byens to største arbeidsgivere er Oracle ( ansatte) og Electronic Arts ( ansatte).

Byens havn er den eneste dypvannshavnen i San Francisco Bay sør for San Francisco.

Den historiske gravlunden Union Cemetery ble et historisk landemerke for California i 1967, som State Historical Landmark #816 og skrevet inn i National Register of Historic Places i 1983.

## Vennskapsbyer
*  Colima by, Colima, Mexico
*  Zhuhai, Kina
*  Annapolis, Maryland, USA
*  Aguililla, Michoacan, Mexico

## Referanser


## Eksterne lenker
* 
* Byens havn
* San Mateo Daily Journal, lokalavisen
Egelunden (Kristiansand)

**Egelunden** er et parkområde i bydelen Grim/Dalane i Kristiansand. Parken er delvis anlagt og beplantet av Christianssands Byselskab fra midt på 1800-tallet. Lunden er avgrenset av Sørlandsbanen i vest, Grimsbekken i sør, av bebyggelsen på Enrum i nord og i øst krysses lunden av Ravnedalsveien hvor eiketræne gradvis går over i blandingsskog.  Flere av eiketrærne er svært gamle og hule og har omkrets opptil 4,6 meter.  Egelunden er kartlagt av Miljødirektoratet i forbindelse med *handlingsplan for hul eik* og er klassifisert som særs viktig.    

Egelunden var byens festplass, her endte 17. mai-toget i årene etter 1900 og i mellomkrigstiden og ordføreren eller andre prominenser holdt hovedtalen for dagen her. Under 2. verdenskrig var det fangeleir i Egelunden og siden ble den en viktig balløkke med grusdekke som var arena for uendelige fotballkamper mellom lag av barn og unge fra nærområdet. Den var også kommando- og alarmplass for Sivilforsvaret fra 1949 til 1959. 

## Eksterne lenker
*Egelunden-Ravnedalen  Miljødirektoratet (Faktaark)
*Post 3 Grimsbekken, Egelunden Kristiansand Orienteringsklubb
Waino Aanonsen

**Waino Aanonsen** (født 1981) er en norsk håndballspiller fra Bjorbekk like utenfor Arendal. Han spiller for ØIF Arendal. Waino er venstrehendt og spiller høyrekant.

## Eksterne lenker
*
Stakkevollan Idrettsforening

**Stakkevollan Idrettsforening** (stiftet 30. oktober 1982) er et idrettslag fra bydelen Stakkevollan i Tromsø. Klubben ble opprettet med tanke på idretter som svømming og turn, samt muligens volleyball og basketball. Men idag er klubbens hovedfokus på fotball.

## Fotball
A-laget i fotball spiller i 2012 i 4. divisjon, etter å ha rykket opp fra 5. divisjon i 2011. Stakkevollan har også et 2.lag, kjent som Stakkevollan Legends, som spiller i 6. divisjon.

### Tabellen 2012

## Referanser


## Eksterne lenker
* 
* Norges Fotballforbund: Stakkevollan IF
Håkan Åhlund

**Hakan Åhlund** (født 16. august 1967) er en tidligere profesjonell svensk Ishockeyspiller som blant annet spilte for Örebro IK og Malmö IF. Fra sesongen 2011-2012 er Håkan Åhlund hovedtrener for IFK Kumla NS.

## Klubber
*  Örebro IK (1983/1984 - 1987/1988)
*  Malmö IF (1988/1989 - 1996/1997)
*  JYP (1997/1998)
*  Ilves (1997/1998)
*  Augsburger Panther (1998/1999 - 2000/2001)
*  Revier Löwen Oberhausen (2000/2001)
*  Timra NS (2001/2002)
*  Storhamar Dragons (2002/2003 - 2003/2004)
*  Malmö Redhawks (2003/2004)
*  Örebro HK (2004/2005 - 2005/2006)
*  Nora Hockey (2006/2007)

## Referanser


## Eksterne lenker
*
Balestrand Idrettslag

**Balestrand Idrettslag** (stiftet 4. november 1929) er et idrettslag fra Balestrand i Sogn og Fjordane, som driver fotball, friidrett, håndball, skiidrett og volleyball.

## Fotball
A-laget i fotball spiller i 2017 i 5. divisjon.

## Tabell 2017

## Referanser




## Eksterne lenker
*
Teisen Idrettsforening

**Teisen Idrettsforening** (stiftet 1971) er et idrettslag fra Teisen i Oslo, som driver med fotball i mange aldersklasser. Teisen IF har 7 barne- og ungdomslag i ulike klasser og et veteranlag.

Teisen IF drifter Brynbanen og klubbhuset i Ole Deviks vei 17.

## Fotball
A-laget i fotball spilte i 2012 i 4. divisjon, etter å ha rykket opp fra 5. divisjon i 2011. 

## Kjente utøvere
*Omar Rafiq, fotballdommer
*Freddy dos Santos, tidligere fotballspiller
*Dan Alberto Fellus, tidligere fotballspiller
*Kari Fjellhammer, tidligere fotballtrener
*Glenn Roberts, tidligere daglig leder
*Adam Larsen Kwarasey, tidligere fotballtrener
*Jørgen Horn, tidligere fotballtrener
*Kim Larsen (fotballspiller), tidligere fotballspiller

## Eksterne lenker
*
Richard Urbye Buch

**Richard** «**Dick**» **Urbye Buch** (født 5. mars 1921, død 4. april 2002) var en norsk reder og politiker for Høyre. Han var Farsund kommunes ordfører i perioden 1976–1979. Han var den første høyreordføreren siden kommunesammenslåingen i 1965.

Buch er far til senere ordfører Richard Ivar Buch. Urbye Buch kjøpte i 1950 farens rederifirma Richard Buch jr.

## Referanser
Meek Idrettslag

**Meek Idrettslag** (stiftet 30. januar 1985) er en fotballklubb fra Molde.

## Fotball
A-laget i fotball for herrer spiller 2013-sesongen i 6. divisjon, etter å ha rykket ned fra 5. divisjon i 2012.

Et høydepunkt i klubbhistorien kom 7. august 2009, da Meek slo Molde Fotballklubbs fjerdelag 2&ndash;0 i en seriekamp. Målscorere på kunstgressbanen på Lubbenes i Molde var Egil Johnsbu og Odd Løvoll.

### Tabellen 2011

### Tabellen 2012

## Referanser


## Eksterne lenker
*
Tarje Nordstrand Jacobsen

**Tarje Nordstrand Jacobsen** (født 5. mai 1974) er en norsk fotballeder og tidligere fotballspiller fra Molde. I dag er han administrerende direktør og leder for det sportslige utvalget i Molde Fotballklubb. 

Som spiller var han aktiv for Molde og Haugesund. Han ble cupmester for Molde i 1994 og scoret lagets første mål i 3&ndash;2-seieren i cupfinalen mot Lyn. Jacobsen var også som kaptein med på å spille Løv-Ham opp til første divisjon i 2004, men valgte å legge opp på grunn av at spill som profesjonell i første divisjon ikke kunne kombineres med at han også var agent.

## Referanser


## Eksterne lenker
*
Prås

**Prås** er et talglys av mangelfull kvalitet, og som dermed avgir lite lys. Flammen vil flakke og sprute. Begrepet har ukjent opphav.

## Se også
* Levende lys
* Lyskilder

## Referanser
Talglys

**Talglys** er en type levende lys av talg med liten flamme på en veke. Drivstoffet i talglyset er i utgangspunktet talg (fett fra innvollene på dyr), derav navnet. Veken trekker til seg flytende talg som varmen smelter. Forbrenningen av talgen avgir nok energi til å vedlikeholde en rolig flamme. Talglys laget av talg med dårlig kvalitet kalles prås.

## Se også
* Prås
* Levende lys
* Lyskilder
Sveinung Tveit

**Sveinung Tveit** var en norsk politiker for Venstre. Han var Lista kommunes ordfører i perioden 1963&ndash;1964 og Farsund kommunes ordfører i perioden 1965&ndash;1973. 

Tveit var den første ordføreren i den sammenslåtte Farsund kommune som bestod av de tidligere kommunene Farsund, Lista, Herad og Spind. Han satt i to perioder.
Fiksdal/Rekdal Ballklubb

**Fiksdal/Rekdal Ballklubb** (stiftet 18. november 1979) er en fotballklubb fra Vestnes kommune i Møre og Romsdal. A-laget spiller sine hjemmekamper på Rekdal stadion.

## Historikk
Klubben spiller 2013-sesongen i 6. divisjon, etter å ha rykket ned fra 5. divisjon i 2012.

### Tabellen 2011

### Tabellen 2012

## Kjente utøvere
*Kjetil Rekdal

## Referanser


## Eksterne lenker
* 
*
Mikal Telle

**Mikal Telle** (født 1976) er en norsk musikkmanager fra Bergen. Han står bak plateselskapene Tellé Records, Éllet og Opplett (sammen med Erlend Øye).

Telle er kjent for å være en katalysator for deler av norsk undergrunnsmusikk og elektronika. Han står bak blant annet Röyksopp, Datarock og Kings of Convenience. 

I 1995 startet Telle platebutikken Primitive Records, som ble starten på utviklingen av Tellé Records, og via butikken fikk han distribuert utgivelsene han ga ut. 

I 2002 fikk Telle Bergen kommunes kunstnerpris på 50 000 kroner med blant annet begrunnelsen «Mikal Telle har hatt avgjørende betydning for mange av de bergenske artistene som de senere årene har hatt stor suksess og til sammen har vært identifisert som en Bergens-bølge», og «Mikal Telle er en strålende ambassadør for kulturbyen Bergen».

I 2011 kom boken *Øving er for drittband* som handler om Mikal Telle og Datarock. Samme år fikk han prisen årets bylarmer. Han fikk Bjellesauprisen fra FONO i 2014.

## Litteratur
*Ketil Mosnes: *Øving er for drittband*, Kapabel forlag, 2011 ISBN 9788281630345

## Referanser


## Eksterne lenker
*
Sentralvulkan

**Sentralvulkan** er en vulkan hvor magmaen strømmer gjennom et rør slik at det dannes en enkeltstående vulkankjegle.

Sentralvulkaner utvikler seg over hundretusen års aktivitet over aktive magmakamre. Sentravulkaner kan dermed ha en stor vulkankjegle, som eksempelvis Hekla, eller bare være små forhøyninger, som Reykjanes-systemet.

Sentralvulkaner kan danne kalderaer dersom overflatenære magmakamre kollapser.

Vulkaner opptrer ofte i systemer forbundet med underjordiske magmarør, og særlig på Island brukes begrepet «sentralvulkan» om vulkanene med de største magmakamrene.

Tilhørigheten til et bestemt vulkansystem fastslås vanligvis ved hjelp av vulkansteinens kjemiske sammensetning, da hvert system har sitt eget «fingeravtrykk».

## Se også
* Spaltevulkaner er motsatsen til sentralvulkaner. I disse tilføres magma via sprekker i jordskorpa.
* Skjoldvulkan
* Stratovulkan

## Litteratur
Þorleifur Einarsson: *Geology of Iceland. Rocks and landscape.* Reykjavík, Mál og Menning, 2005

## Referanser



Fil:Aerial View of Krafla and Leirhnjúkur 21.05.2008 16-08-01.2008 16-08-01.JPG|Sentralvulkanen Krafla på Nord-Island med kaldera, flyfoto
Fil:Island Askja.jpg|Sentralvulkanen Askja med kaldera 


## Kilder
*
Årets bylarmer

**Årets bylarmer**, også skrevet **årets by:Larmer**, er en musikkpris utgitt av styret i , en norsk musikkonferanse og -festival som holdes i februar hvert år.

Prisen går hvert år til personer har utmerket seg spesielt gjennom sin innsats for norsk musikk innen musikkbransjen, og tildeles på fritt grunnlag.

## Mottakere
*2000: Claes Olsen – Øyafestivalen
*2001: Harald Are Lund – programleder og radio-DJ
*2002: Joakim Haugland – plateselskapeier
*2003: Lars Lien – musikkprodusent, tekniker, musiker
*2004: Hulen i Bergen – studentdrevet utested og konsertsted
*2005: Christer Falck – plateselskapleder
*2006: Tom Skjeklesæther – musikkjournalist, manager
*2007: Øystein Ronander og Erlend Mogård Larsen – administrasjon av  med mere.
*2008: Inger Dirdal – leder av Music Export Norway
*2009: Svein Bjørge – festivalsjef 
*2010: Terje Pedersen – A&R Manager hos Warner Music Norway
*2011: Mikal Telle – manager og plateselskapeier
*2012: Per Eirik Johansen – plateselskapdirektør og manager
*2013: Jonas Holst – Sony/ATV Music Publishing Scandinavia
*2014: Urørt/P3 – nettsted og radio
*2015: Kathrine Synnes Finnskog – Music Norway
*2016: Sverre Lunde – UD
*2017: Kristin Winsents - Musikksjef NRK P13
*2018: Limita Lunde - daglig leder og bookingansvarlig ved Parkteatret i Oslo
*2019: Geir Rakvaag - musikkjournalist i Dagsavisen
*2020: Nora Collective - management
*2021: Johanna Alem - Universal Music Norge, pådriverne bak *Hev stemmen* på NRK
*2022: De frivillige, ved Eva Moksnes Vincent
*2023: Ella Marie Hætta Isaksen, musiker og aktivist
*2024: , management og PR-selskap
* 2025: , Festivalsjef og grunnlegger av Inferno

## Referanser


## Eksterne lenker
* Side på by:Larms hjemmeside
Kvass/Ulvungen Fotballklubb

**Kvass/Ulvungen Fotballklubb** (stiftet 29. januar 1975) er en fotballklubb fra Ålvund i Sunndal kommune i Møre og Romsdal.

## Fotball
A-laget spiller i 2013 i 4. divisjon.

### Tabellen 2011

### Tabellen 2012

### Tabellen 2013

## Eksterne lenker
*
Meldal Sportsklubb

**Meldal Sportsklubb** (stiftet 2023) er et idrettslag fra Meldal i Orkland kommune i Trøndelag, som driver med allidrett, fotball, friidrett, håndball, judo, orientering, skiidrett, trim og turn.

## Historie
Klubben ble stiftet 16. november 2023 gjennom en sammenslåing av fem idrettslag:
* Idrettslaget Dalguten (stiftet 7. november 1914)
* Idrettslaget Nor (stiftet 22. januar 1896)
* Meldal Fotballklubb (stiftet 27. oktober 2002)
* Meldal Håndballklubb (stiftet 1. mai 2001)
* Meldal Idrettslag (stiftet 12. mars 1898)

Løkken Idrettsforening var også invitert til å bli med i fusjonen, men valgte å forbli selvstendig.

## Anlegg
Klubben har kunstgressbane og fotballhall etter Dalguten IL på Heggøya stadion på Storås, hvor publikumsrekorden er drøyt  tilskuere på kampen mellom Rindal IL og  i 1. runde av cupen 13. april 2025. På Heggøya er det også tuftepark.

I Meldal er det klubbhus, naturgressbane, ballbinger for knøttefotball og løpebane i grus rundt fotballbanen på Kølmoen, et anlegg etter Meldal IL. Der er det også anlagt frisbeegolfbane i skogen mellom Kølmoen og Meldal barne- og ungdomsskole.

Vintersportanleggene består av Kløvsteinbakken fra Meldal IL, Otla skistadion med standplass for skiskyting fra IL Nor og Litjåsen skistadion fra IL Dalguten.
## Fotball
Klubbens A-lag i fotball for menn har de siste sesongene spilt i Trøndelag Fotballkrets' 6. divisjon, etter at de rykket ned fra 5. divisjon etter 2021-sesongen. Meldal spilte sist i 3. divisjon under 2013-sesongen.

### 6. divisjon 2024


### Tidligere sesonger
**<big>6. divisjon 2023</big>**



&nbsp; 
**<big>6. divisjon 2022</big>**



**<big>5. divisjon 2021</big>**



**<big>5. divisjon 2020</big>**



**<big>4. divisjon 2019</big>**



**<big>4. divisjon 2018</big>**



**<big>4. divisjon 2017</big>**



**<big>4. divisjon 2016</big>**



**<big>4. divisjon 2015</big>**



**<big>4. divisjon 2014</big>**



**<big>3. divisjon 2013</big>**



**<big>4. divisjon 2012</big>**



**<big>4. divisjon 2011</big>**



**<big>4. divisjon 2010</big>**



**<big>4. divisjon 2009</big>**



**<big>4. divisjon 2008</big>**



## Håndball
Klubbens A-lag i håndball for kvinner er et samarbeidslag med  i 4. divisjon.

## Kjente utøvere
* Sondre Sørløkk, fotball – opprinnelig Dalguten IL

## Referanser


## Eksterne lenker
* 
* 
*
Opplett 2008

***Opplett 2008*** er et 7-spors samlealbum med diverse artister fra Bergen.

Albumet ble utgitt i 2008 av Erlend Øye og Mikal Telle på labelen Opplett. Det er det første albumet som Fjorden Baby! og John Olav Nilsen & Gjengen deltar på.

## Sporliste
# Fjorden Baby! – «Karoline» 2:37 	
# Kommode – «Houses For Birds» 2:47 	
# John Olav Nilsen & Gjengen – «Diamanter og kirsebær» 3:22 	
# The New Wine – «I Had To Tell You» 4:44 	
# Razika – «Kommando» 2:10 	
# Di Kjipe – «Nederlag» 2:09 	
# Lars Vaular – «Skisse 1» 2:55

## Eksterne lenker
*  Anmeldelse i Bergensavisen
Opplett

**Opplett** er et norsk plateselskap med Mikal Telle fra Tellé Records og bergensartisten Erlend Øye bak.

Selskapet har tre utgivelser, alle fra 2008. Utgivelsene er blant annet Fjorden Baby!s debutalbum samt samlealbumet *[[Opplett 2008]]*, som er den første utgivelsen som Fjorden Baby! og John Olav Nilsen & Gjengen deltar på. 

## Utgivelser
*Opplett 001: Diverse artister – *[[Opplett 2008]]* (samlealbum)
*Opplett 002: Razika – *Love is All About the Timing* (singel)
*Opplett 003: Fjorden Baby! – *[[Fjorden Baby! (album)|Fjorden Baby!]]* (CD)

## Eksterne lenker
* Oplett hos Discogs
Belgias Grand Prix 2010

**Belgias Grand Prix 2010** var et Formel 1-løp som ble arrangert 29. august 2010 på Circuit de Spa-Francorchamps i Belgia. Det var det 13. løpet i -sesongen og det 66. Belgias Grand Prix. Løpet ble vunnet av McLaren-føreren Lewis Hamilton, som også overtok ledelsen i førermesterskapet fra Mark Webber, som kom i mål på andreplass etter å ha startet fra pole position. Dette var Grand Prix-løp nummer 300 for Williams-føreren Rubens Barrichello. 

## Klassifisering
### Kvalifisering

**Noter til tabellene:**
*  - Michael Schumacher fikk en gridstraff på ti plasser for aggressiv og farlig kjøring under Ungarns Grand Prix.
*  - Nico Rosberg fikk en gridstraff på fem plasser for å ha skiftet girkasse før kvalifiseringen.
*  - Sébastien Buemi fikk en gridstraff på tre plasser for å ha blokkert Nico Rosberg.
*  - Timo Glock fikk en gridstraff på fem plasser for å ha blokkert Sakon Yamamoto.
*  - Pedro de la Rosa fikk en gridstraff på ti plasser for å bytte motor og overstige grensa på åtte motorer per år.
*  - Vitalij Petrov fikk ikke satt en tid under kvalifiseringen etter å ha spunnet av banen og sneiet dekkbarrieren i den første kvalifiseringsomgangen.

### Løpet

**Noter til tabellene:**
*  - Jaime Alguersuari fikk en tidsstraff på 20 sekunder i stedet for en gjennomkjøringsstraff etter å ha kuttet Bus Stop-sjikanen.

## Stillingen i mesterskapene etter løpet

;Førermesterskapet

;Konstruktørmesterskapet

* **Merk**: Kun de øverste fem plasseringene er tatt med for hver av de to mesterskapene.

## Referanser


## Eksterne lenker
*
David Rui

**David Andre Rui** (født 1991) er en norsk håndballspiller fra Arendal. Han har tidligere spilt for ØIF Arendal. 

## Referanser
Knut Inge Jørgensen

**Knut Inge Jørgensen** (født 19. februar 1985) er en norsk håndballspiller fra Arendal. Han spilte i Postenligaen for ØIF Arendal. Han la opp som aktiv håndballspiller i 2015.

## Referanser
1837 i Danmark

__NOTOC__
Begivenheter i året **1837 i [[Danmark]]**.

## Statsledere
* Monark – Frederik VI

## Hendelser
* 6. desember – Skarp eksaminasjon, dvs. forhør under tortur, forbys ved lov.

## Kunst og kultur
* Constantin Hansen ferdigstiller maleriet «Et selskab af danske kunstnere i Rom»
* *[[Nyeste Skilderie af Kjøbenhavn]]* legges ned.
* Bertel Thorvaldsen bor og arbeider i Roma.
* Christian VIII innstifter Thorvaldsenmedaljen.

## Fødsler
* 25. mars – Christian Henrik Arendrup, offiser og generalguvernør i Dansk Vestindia (d. )
* 21. april – Fredrik Bajer, forfatter og Nobelprismottaker (d. )
* 28. juni – Vilhelm Boye, arkeolog (d. )
* 23. september – Hans Christian Amberg, arkitekt (d. )
* 8. oktober – Clara Bergsøe, forfatter (d. )

## Dødsfall
* 30. mars – Sophus Zahle, prest og forfatter (f. )
* 27. november – Salomon Soldin, forlagsmann og redaktør (f. )

## Referanser
Arabiske filmdager

**Arabiske filmdager** er en filmfestival med fokus på Vest-Asia og Nord-Afrika. Arabiske Filmdager ble arrangert for første gang i 2011. De to første årene ble festivalen arrangert som et samarbeid mellom Babel filmklubb og Film fra Sør. I 2013 ble festivalen arrangert som et eget prosjekt under Stiftelsen Film fra Sør. Festivalen var den første av sitt slag i Norge, og har vakt medieoppmerksomhet i Egypt, Tunisia, og på Al Jazeera.  

## Arabiske filmdager 2011
Arabiske Filmdager ble arrangert for første gang 30. april til 1. mai 2011. Programmet besto av elleve filmer fra Levanten, inkludert Egypt og Tyrkia. Festivalen hadde norgespremiere på den libanesiske filmen *Stray Bullet*, og verdenspremiere på den egyptiske dokumentaren *The Agenda and Me*, regissert av Neveen Shalaby. Arabiske filmdager ble i 2011 nominert til årets nyskapning av kulturstyret ved Universitetet i Oslo.
 
## Arabiske filmdager 2012
Arabiske filmdager ble arrangert for andre gang 21. til 22. april 2012. Programmet besto av tolv filmer fra den arabiske verden, og to paneldebatter. Festivalen åpnet med dokumentaren ** med regissør Sofia Amara til stede. Regissør av *Free Men* Ismaël Forroukhi og regissørene av *Boxing With Her* Latifa Robbana Doghri og Salem Trabelsi gjestet også festivalen. Nytt av året var at det ble vist en barnefilm, *[[Muhammad - Den siste profeten]].*

## Arabiske filmdager 2013
Tredje utgave av Arabiske filmdager ble arrangert den 19. til 21. april 2013. Programmet besto av elleve filmer fra Midtøsten og Nord-Afrika, i tillegg til den amerikanskproduserte barnefilmen *Aladdin.* Festivalen åpnet med spillefilmen *Angrepet* av libanesiske Ziad Doueiri. Årets festival arrangerte også en konferanse på Universitetet i Oslo i samarbeid med Senter for Islam og Midtøstenstudier (SIMS) med tittelen *Images of Resistance in the New Middle East*.  

## Referanser


## Eksterne lenker
*
30. serierunde i Adeccoligaen 2011

**30. serierunde i [[Adeccoligaen 2011]]** starter søndag 30. oktober klokken 13:00 med samtlige åtte kamper. Dette var siste serierunde i 1. divisjon fotball for herrer 2011.

## Fakta

## Eksterne lenker
* Adeccoligaen 2011: Terminliste og resultater  på altomfotball.no
George Abela

**George Abela** (født 22. april 1948 i Qormi) er en maltesisk advokat og politiker for Malta Labour Party. Han var Maltas president fra 2009  til 2014.

Abela studerte engelsk, maltesisk og historie ved University of Malta før ha ga seg i kast med rettsvitenskap. I tillegg til en ordinær grad i juss, har han også studert europarett og oppnådd graden *Magister Iuris*. Abela har arbeidet som advokat og vært juridisk rådgiver for fagforeninger. Fra 1982 til 1992 var han president i Malta Football Association. Abela ble i 1992 nestleder i Malta Labour Party. Etter at partiet vant valget i 1996 ble Abela juridisk rådgiver for statsministeren. Han ble i 2009 valgt til president med støtte fra begge partier i parlamentet.

## Referanser
Eirik Heia Pedersen

**Eirik Heia Pedersen** (født 1989) er en norsk håndballspiller fra Arendal. Han spilte i REMA 1000-ligaen for ØIF Arendal til han la opp i 2021. I 2015 spilte han tre kamper for Norges herrelandslag i håndball.

Fra 2022 har han vært engasjert i Kragerø som spillende trener.

## Referanser


## Eksterne lenker
*
*Eirik Heia Pedersen hos oifarendal.no
*Eirik Heia Pedersen hos oifarendal.no (arkivert)
Fradique de Menezes

**Fradique Bandeira de Menezes** (født 21. mars 1942 i Água Têlha, Madalena på São Tomé) er en saotomesisk forretningsmann og politiker for Movimento Democrático Forças da Mudança (MDFM). Han var president i São Tomé og Príncipe fra 2001 til 2011.

Menezes gikk i skole i São Tomé og Príncipe og Portugal, der han også startet studier i psykologi. Han fortsatte sin utdanning ved Université Libre de Bruxelles i Belgia. Han fikk portugisisk statsborgerskap, som han sa fra seg før han stilte til valg i 2001. 

Fradique de Menezes ble innsatt som president 3. september 2001. I 2003 ble han forsøkt styrtet i et militærkupp, men klarte å beholde makten. Han vant gjenvalg som president i 2006. Han ble 3. september 2011 etterfulgt av Manuel Pinto da Costa, som også var landets første president (1975–1991). 

## Referanser
Léon Delacroix

**Léon Frédéric Gustave Delacroix** (født 27. desember 1867 i Saint-Josse-ten-Noode, død 15. oktober 1929 i Baden-Baden) var en belgisk statsmann. Før han gikk inn i politikken var han en anerkjent advokat, og han tjenestegjorde som president av Kassasjonsretten fra 1917 til 1918. I forbindelse med gjenoppbyggingen etter den første verdenskrig ble han utnevnt til Belgias 22. statsminister og tjenestegjorde fra 1918 til 1920. I hans regjeringsperiode ble allmenn stemmerett for menn vedtatt.

## Referanser
Liste over Tanzanias visepresidenter

Dette er ei **liste over Tanzanias visepresidenter**. Visepresidenten er den nest høyeste politiske stillinga i Tanzania, etter presidenten.

## Visepresidenter
Manuel Pinto da Costa

**Manuel Pinto da Costa** (født 5. august 1937 i Água Grande) er en saotomesisk politiker. Han var den første president i São Tomé og Príncipe (1975–1991) og var igjen president fra 2011 til 2016.   

Pinto da Costa fikk sin utdannelse i DDR, der avla doktorgrad i økonomi ved Humboldt-Universität zu Berlin. Han var politisk aktiv og ble i 1972 leder for Movimento pela Libertação de São Tomé e Príncipe (MLSTP), som kjempet for uavhengighet for São Tomé og Príncipe fra kolonimakten Portugal. Fra eksil ledet han São Tomé og Príncipe til uavhengighet og ble i 1975 landets første president. Under hans ledelse ble et autoritært ettpartistyre innført. Det ble lagt opp til en radikal sosialistisk politikk. Flerpartisystem ble innført i 1990 og MLSTP beholdt makten med Pinto da Costa som president til 1991, da han ikke stilte til valg som president.

Han gikk en periode ut av politikken, men stilte opp ved presidentvalgene i 1991 og 2001, begge ganger uten å lykkes. Det gjorde han i presidentvalget i 2011 og 3. september 2001 etterfulgte han Fradique de Menezes i presidentembetet. I 2016 ble han selv etterfulgt som president av Evaristo Carvalho.

## Referanser


## Eksterne lenker
* Presidentens nettsted
Gergis Teklemichael

**Gergis Teklemichael** (fornavn også skrevet **Giorgis**) er en eritreisk politiker. Han er Nærings- og handelsminister i Eritrea.

## Referanser
Peter Ørebech

**Peter Thomas Ørebech** (1948–2024) var en norsk jurist som spesialiserte seg på hav- og fiskerirett. Han var professor ved Norges fiskerihøgskole ved Universitetet i Tromsø.

Ørebech fullførte juristutdannelsen (cand.jur.) ved Universitetet i Oslo i 1976, og fikk advokatbevilling i 1978. Han var forsker ved fiskerihøgskolen og juridisk fakultet i Tromsø fra 1977, avbrutt av advokatpraksis fra 1989 til 1994. Han interesserte seg særlig for hvordan EU-rett, EØS-rett og internasjonale handelsavtaler som GATT og GATS innvirker på norsk fiskeriforvaltning og suverenitet i nordområdene. Han skrev også bøker om fiskeri- og havbruksrett.

Ørebech var politisk aktiv i Senterpartiet og Nei til EU gjennom en årrekke, og var vararepresentant på Stortinget for Senterpartiet fra 2009 til 2013.

I 2021 publiserte han en artikkel i *Bulletin of the Moscow university* hvor han kritiserte blant annet Ukraina, USA og EUs syn på den ulovlige russiske anneksjonen av Krim-halvøya. Ørebech argumenterte i artikkelen for at folkeavstemningen som førte til formell løsrivelse fra Ukraina var lovlig. Artikkelen ble publisert på russisk og engelsk, med følgende engelske innledning:«This is an article on whether Crimea’s declaration of independence is illegal or not. Is it contradictory to international law? My working hypothesis is that “people’s” right to selfdetermination and selfgovernment are part of its “residual rights”. Referendum confirms the authenticity of the popular will; declaring independence. The main topic is whether remedial secession is contrary to international law.»

## Referanser


## Eksterne lenker
*  
*
James, jarl av Wessex

**James, jarl av Wessex** (fullt navn James Alexander Philip Theo Mountbatten-Windsor; født 2007) er en britisk prins som er medlem av den britiske kongefamilien.

Han er sønn av prins Edward og hans ektefelle Sophie. James er nummer 15 i arvefølgen til den britiske tronen.

## Referanser
1838 i Danmark

__NOTOC__
Begivenheter i året **1838 i [[Danmark]]**.

## Statsledere
* Monark – Frederik VI

## Hendelser

## Kunst og kultur
* 17. september – Bertel Thorvaldsen blir mottatt i København etter nesten 40 år i Roma.
* Martinus Rørbye tildeles Thorvaldsenmedaljen.
* Harald Conradsen mottar Neuhausens premie for modellen til en specie.
## Fødsler
* 1. februar – Christian Blache, marinemaler (d. )
* 9. mars – Frederik Bøttger, arkitekt (d. )
* 8. mai – Frederik Algreen-Ussing, forfatter (d. )
* 12. september – Jacob Scavenius, politiker og kultusminister (d. )

## Dødsfall


Møller_Poul_Martin.jpg|Poul Martin Møller(1794–1838)
Bendz-Petzholdt.jpg|Fritz Petzholdt(1805–1838)


## Referanser
Böhmisch-Rixdorf

**Böhmisch-Rixdorf**, i dag også kjent som **Böhmisches Dorf**, tsjekkisk *Český Rixdorf*, var en kommune i Berlin. Kommunen ble etablert 1737 av protestantiske innflyttere fra Bøhmen.

Etter slaget ved det hvite berget i 1620 foregikk en motreformasjon i Böhmen og grupper av protestanter valgte å forlate landet. Noen av dem slo seg ned i Berthelsdorf i Sachsen, mens andre endte i Babelsberg i Potsdam.

Innvandringen til Berlin startet i 1737 etter invitasjon fra Fredrik Vilhelm I av Preussen. Protestantene fikk bosette seg i Richardsdorp, en kommune som hadde eksistert siden 1360. Kommunen ble delt i Deutsch-Rixdorf og Böhmisch-Rixdorf som hver fikk sin forvaltning. I 1805 hadde Böhmisch-Rixdorf 319 og Deutsch-Rixdorf 376 innbyggere. En stor brann rammet landsbyene i 1849. Etter gjennoppbyggingen var bare Richardstraße 80 tilbake av den opprinnelige bebyggelse. Bygningen disponeres i dag av Johann Amos Comenius-selskapet.

Landsbyene ble slått sammen i 1874 og fikk byrettigheter i 1899. Rixdorf ble omdøpt til Neukölln i 1912. Begrunnelsen var at navnet Rixdorf var belastet med kriminalitet og oppfattet som et sted hvor ifølge *Königliche Hauptsteueramt,* «intet anstendig menneske kunne bo».

Byen Neukölln ble sammenslått med Stor-Berlin i 1920.

## Referanser


## Eksterne lenker
*
K-On!

***K-On!*** er en manga skrevet og illustrert av Kakifly, en japansk manga-artist. Serien handler om fem jenter: Ritsu, Yui, Tsumugi, Mio og Azu. De går på videregående skole, og spiller i en musikk-klubb.

Serien fikk sin egen anime-serie i april 2009, og varte i 13 episoder. Serien ble animert av Kyoto Animation.

## Handling
I en uspesifisert del av Japan slutter fire unge kvinner, ved en videregående skole, seg til musikk-klubben ved den private Sakuragaoka High School. De blir imidlertid de eneste medlemmene i klubben. Til å begynne med har Yui Hirasawa ingen erfaring med å spille musikk-instrumenter eller lese noter, men hun blir etter hvert en utmerket gitarist. Mio Akiyama blir bassist, Ritsu Tainaka blir trommeslager og Tsumugi Kotobuki spiller keyboard. De bruker dagene sine til å øve, opptre og henge sammen. Klubben blir ledet av musikk-lærer Sawako Yamanaka.

I løpet av deres andre skole-år, ønsker klubben en annen gitarist velkommen: Azusa Nakano. Sammen med Azusa får de mer struktur, og begynner å øve enda mer. Etter deres tredje år uteksamineres Yui, Mio, Ritsu og Tsumugi, og melder seg til et universitet. Der blir de snart med i en annen musikk-klubb, sammen med tre andre studenter: Akira Wada, Ayame Yoshida og Sachi Hayashi. I mellomtiden fortsetter Azusa en klubb sammen med Yuis søster Ui, klassekameraten deres Jun Suzuki, og de nye medlemmene Sumire Saitō og Nao Okuda.

## Eksterne lenker
* 
*
Richard Holt

**Richard A Holt** (født 22. juni 1948 i Lowestoft England) er en engelsk middelalderhistoriker. Han er professor emeritus ved Institutt for historie og religionsvitenskap ved UiT Norges arktiske universitet. 

Holt tok mastergrad ved University of Birmingham i 1975 og doktorgrad samme sted i 1987. Han var forsker ved Handsworth College i Birmingham fram til han i 1999 ble ansatt som førsteamanuensis i middelalderhistorie Tromsø, og ble i 2001 utnevnt til professor. Holt har særlig forsket på urbanisering og byoppkomst i middelalderens England og Norge. Han har også spesialisert seg på økonomisk og teknologisk utvikling i middelalderen, især vind- og vannmølleteknologiens betydning.

## Referanser


## Eksterne lenker
* 
*
Abraha Asfaha

**Abraha Asfaha** er en eritreisk politiker. Han har vært offentlig arbeidsminister siden landets selvstendighet.

## Referanser


## Eksterne lenker
* Bilde av Abraha Kassa
Woldemichael Abraha

**Woldemichael Abraha** er en eritreisk politiker. Han er den femte samferdsels- og kommunikasjonminister i Eritrea.
Anne Grethe Klunderud

**Anne Grethe Klunderud** (født 14. februar 1963) er en norsk foreningsleder. Hun ble i 2007 valgt til landsleder i foreningen Mental Helse Norge. Hun ble gjenvalgt i 2010 for 3 nye år. Hun er også hovedstyremedlem i Funksjonshemmedes Fellesorganisasjon og styremedlem i Voksenopplæringsforbundet og var medlem av Lovutvalget for utilregnelighet og rettspsykiatrisk sakkyndige.

## Referanser
Rune Blix Hagen

**Rune Blix Hagen** (født 3. november 1951 i Bodø) er en norsk historiker. Han er spesialist på hekse- og trolldomsprosessene i tidlig nytid. 

Hagen var leder av Arbeiderbevegelsens arkiv for Nord-Norge fra 1979 til 1987. Han tok hovedfag på en historiografisk oppgave om fransk mentalitetshistorie i 1987. Deretter var han arkivar ved Statsarkivet i Tromsø frem til 1994, hvorpå han jobbet som fagreferent for historie og arkeologi ved Universitetsbiblioteket i Tromsø fra 1995 til 2006. Siden 2006 har han vært førsteamanuensis Institutt for historie og religionsvitenskap ved Universitetet i Tromsø. Hagen har vært svært aktiv med å drive forskningsformidling om trolldomsprosessene fra 1590 til 1695 i Nord-Norge og har bidratt med et stor antall populærhistoriske bøker, foredrag og artikler om dette emnet. Han har også arbeidet med utgivelse av historiske arkivkilder, blant annet første trykte utgave av 1600-tallshåndskriftet  *Trolldom og ugudelighet i 1600-tallets Finnmark* av Hans H. Lilienskiold. Han har også forsket på hvordan teologisk inspirerert lære om trolldom (demonologi) spredte seg i de kristne land i århundrene rundt reformasjonen. Han har særlig løftet frem betydningen av den franske juristen og demonologen Jean Bodin. 

Hagen har vært styremedlem i Norsk faglitterær forfatter- og oversetterforening (NFF) siden 2006. 

## Bibliografi
* Rune Blix Hagen, "Witchcraft criminality and witchcraft research in the Nordic Countries," i The Oxford Handbook of Witchcraft in early modern Europe and Colonial America, redigert av Brian P. Levack. Oxford 2013. ISBN 9780199578160 
* Rune Blix Hagen, Ved porten til Helvete: Trolldomsprosessene i Finnmark. Cappelen Damm 2015. ISBN 9788202314460
* *Hekser: fra forfølgelse til fortryllelse* Humanist forlag 1. utg 2003, 2. utgave 2010 ISBN 978-82-92622-63-6
**Dei europeiske trolldomsprosessane* (Historiografisk orientert innføringsbok i trolldomsprosessane) Samlaget 2007 ISBN 9788252170160
* Rune Blix Hagen, Per Einar Sparboe, Helge Salvesen, Jonas Carisius, Sivert Grubbe *[http://www.ub.uit.no/munin/handle/10037/959 Kongens reise til det ytterste nord. Dagbøker fra Christian IVs tokt til Finnmark og Kola i 1599]* Ravnetrykk 2004
* Hans H. Lilienskiold *Trolldom og ugudelighet i 1600-tallets Finnmark* redigert og bearbeidet av Rune Hagen og Per Einar Sparboe etter håndskrift fra 1600-tallet av Lilienskiold ISBN 82-91378-19-3
 
## Referanser

 
## Eksterne lenker
* Hjemmesider med lenker til nettressurser om trolldomprosesser
Anne-Mette Øvrum

**Anne-Mette Øvrum** (født 24. juni 1969) er en norsk næringslivsleder og politiker (H). Hun var ordfører i Sør-Odal 2011–2015, valgt med støtte fra Senterpartiet, Pensjonistpartiet og Fremskrittspartiet.

Øvrum har en mastergrad i internasjonal ledelse fra Handelshøyskolen BI, og har hatt ulike lederstillinger i privat og offentlig sektor. 

Øvrum er direktør i Signo Conrad Svendsen senter. Øvrum er styreleder i Forum for kvinner og utviklingsspørsmål, styreleder i RI-Norge (Rehabilitation International Norge, hvor hun også har posisjonen som leder av RI Global Audit Committee), nestleder i styret ved Likestillingssenteret på Hamar og nestleder i Høyres Kvinneforum. 

## Referanser
LinkedIn
Estifanos Habte

**Estifanos Habte** (1946-2022) var en eritreisk politiker. Han var den femte nærings- og handelsminister i Eritrea fra 2011 til 2014.

Habte var en veteran fra den eritreiske frigjøringskampen og meldte seg inn i Det eritreiske folks frigjøringsfront i 1978.

## Referanser
Adin Sehovic

**Adin Sehovic** (født 1986) er en jugoslaviskfødt norsk håndballspiller som spilte for ØIF Arendal i perioden 2008–2014. 

Sehovic ble født i Mostar i Bosnia i det som da var Jugoslavia og vokste opp i Kristiansand. Moderklubben hans er Randesund IL før han gikk videre til Kristiansand IF (KIF) og så ØIF Arendal, før han avsluttet håndballkarrieren i KIF. I 2019 gjorde han et kortvarig comeback for ØIF Arendal i forbindelse med skadeproblemer i den originale keeperstallen.
## Referanser
Liste over olympiske hoppbakker

**Liste over olympiske hoppbakker** er en oversikt over arenaer som er blitt brukt i spesielt hopp og kombinert hopp under de olympiske leker. Til og med OL i Vancouver i 2010 er 21 skihoppanlegg blitt brukt. Listen inneholder også hoppbakkene som ble brukt under OL i Sotsji i 2014 og Pyeongchang i 2018.

Til og med lekene i Squaw Valley i 1960 ble bare én bakke brukt i spesielt hopp i OL. Spesielt hopp i stor- og normalbakke har stått på programmet siden OL i Innsbruck i 1964. Under lekene i Garmisch-Partenkirchen i 1936 og Squaw Valley i 1960 ble det likevel benyttet to bakker, da kombinert hopp ble arrangert i en mindre bakke enn den som ble benyttet under det spesielle hopprennet. Kombinertrenn i stor bakke i OL ble første gang arrangert i Salt Lake City i 2002. Spesielt hopp for kvinner (kun normalbakke) står første gang på programmet under OL i Sotsji i 2014.

Alle hoppbakkene som er blitt brukt i OL er enten blitt bygd spesielt til mesterskapet, eller ombygd og modernisert til OL. Det er stor forskjell på hvor mye de olympiske hoppanleggene er blitt brukt etter OL. Holmenkollbakken i Oslo, Bergiselschanze i Innsbruck, Große Olympiaschanze i Garmisch-Partenkirchen og Ōkurayama-jampu-kyōgijō i Sapporo er blitt oppgradert og har verdenscuprenn årlig. Igman-Olympiabakkene ved Sarajevo er knapt blitt brukt utenom OL i 1984. Det meste av skihopping i Jugoslavia foregikk i Slovenia, og Bosnia-Hercegovina har ikke noe aktivt skihoppmiljø. Papoose Peak Jumps i Squaw Valley ble heller ikke brukt mye etter OL i 1960, selv om anlegget ble satt i stand og brukt under USAs nasjonale mesterskap i 1976. Storbakken i Calgary har ikke hatt internasjonale renn siden OL i 1988, men normalbakken der brukes til trening og nasjonale (og enkelte internasjonale) renn.

## Hoppbakkene
 

## Se også
* Liste over hoppbakker brukt i VM

## Referanser


## Eksterne lenker
*
Østerås skole

**Østerås skole** er en offentlig ungdomsskole som ligger i østre Bærum. Skolen og skolegården ble i 2008 fullstendig rehabilitert, og fremstår i dag som en moderne skole med nytt inventar, nye læremidler og innbydende utearealer med mange aktivitetselementer.

## Referanser


## Eksterne lenker
*
David Dacko

**David Dacko** (1930–2003) var den første presidenten i Den sentralafrikanske republikk, fra 14. august 1960 til 1. januar 1966, og landets tredje president fra 21. september 1979 til 1. september 1981.

Etter uavhengigheten 13. august 1960 ble Dacko midlertidig president i republikken (14. august 1960 – 12. desember 1960), og deretter, med aktiv støtte fra Frankrike mot hans rival Abel Goumba, den første presidenten i Den sentralafrikanske republikk (12. desember 1960 – 31. desember 1965). I 1960 tjente han også som president for konferansen for statsministrene i Ekvatorial-Afrika. 

Selv etter å ha blitt fjernet fra makten to ganger​​, fortsatte Dacko å være en svært aktiv politiker og presidentkandidat med en lojal gruppe av tilhengere. Dacko var dermed en viktig politisk figur i sentralafrikansk politikk for en periode på over et halvt århundre.

## Referanser
Vsevolod III av Russland

**Vsevolod III**, eller *Vsevolod det store rede*, (født 1154, død 12. april 1212) var storfyrste av Vladimir fra 1177 til sin død.

Han var tiende eller ellevte sønn av Jurij Dolgorukij. Han etterfulgte sin bror Mikhail av Vladimir. I hans lange regjeringstid nådde byen høydepunktet av sin prakt. Han giftet seg med Maria Shvarnovna. De fikk minst fjorten barn.

## Referanser
Jens Weidmann

**Jens Weidmann** (født 20. april 1968 i Solingen) er en tysk økonom, som fra 1. mai 2011 til 31. desember 2021 var sentralbanksjef i Deutsche Bundesbank. Han overtok stillingen etter at Axel A. Weber trakk seg fra stillingen et år før hans periode utløp. Han ble da den yngste lederen i sentralbankens historie.
Han har studert økonomi ved Université Paul Cézanne Aix-Marseille III, Universitetet i Paris og Rheinische Friedrich-Wilhelms-Universität i Bonn, og har tatt doktorgrad i økonomi ved Universitetet i Bonn. Som en del av doktorgradsstudiet hadde han praksis ved Banque de France og Rwandas nasjonalbank. 

Etter endt utdanning begynte han å jobbe for Det internasjonale pengefondet (IMF) i Washington D.C.. Her jobbet han fra 1997 til 1999, før han jobbet for det tyske rådet for økonomiske eksperter (*Sachverständigenrat zur Begutachtung der gesamtwirtschaftlichen Entwicklung*) fram til 2003. I 2003 begynte han å jobbe i Deutsche Bundesbank, der han bl.a. ledet bankens avdeling for pengepolitikk og analyse. Fra 2006 til 2011 var han leder for bankens avdeling for samfunnsøkonomisk politikk og skattepolitikk ved *forbundskanslerens kontor*. 

Den 1. mai 2011 overtok han som sentralbanksjef (*President*) for Deutsche Bundesbank. Han valgte å gå av som sentralbanksjef den 31. desember 2021, av personlige grunner. Joachim Nagel overtok da stillingen som sentralbanksjef.

## Referanser
Konstantin I av Russland

**Konstantin Vsevolodovich** (russisk: Константи́н Все́володович) (født 18. mai 1186 i Rostov, død 2. februar 1218) var den eldste sønnen til Vsevolod III av Russland og Maria Sjvarnovna.

Han ble ikke utnevnt til arving, men ble sendt til Rostov og Jaroslavl. Hans eldre bror Jurij II etterfulgte faren på tronen. Imidlertid beseiret Konstantin broren i slaget ved Lipitsa og ble fyrste. Men da han selv døde, overtok Jurij igjen tronen.

## Referanser
Maji-demningen

**Maji-demningen** er en demning med vannkraftverk under planlegging i provinsen Yunnan i Kina, i elven Nu (Salween) nær Myanmar. Anlegget er svært omstridt. Det ble planlagt igangsatt i 2008, og skal eter tidligere vedtak stå ferdig i 2015. Det er usikkert om tidsplanen vil holdes.

Total effekt blir inntil 4 200 MW, som vil gjøre kraftverket til et av de tretti kraftigste i verden.

## Eksterne lenker
* Socioeconomic Vulnerability in China’s Hydropower Development. Philip Brown & Yilin Xu, Colby College (2008). Besøkt 23. juli 2010.
Jaroslav II av Russland

**Jaroslav II** (født 8. februar 1191, død 30. september 1246) var storfyrste av Vladimir fra 1238 til sin død. Han var den fjerde sønnen til Vsevolod III av Russland og Maria Shvarnovna.

Han døde av forgiftning.

## Referanser
Jean Bodin

**Jean Bodin** (født 1530, død 1596) var en fransk jurist og politisk filosof. Han var medlem av Paris-parlementet og jusprofessor i Toulouse. Han er særlig kjent for sin teori om suverenitet og var en betydningsfull demonolog. Bodin levde i tiden i etterkant av reformasjonen, og hans forfatterskap bar preg av de religiøse konfliktene som herjet Frankrike. Han forble katolikk hele sitt liv, men var kritisk til pavedømmets politiske innflytelse og så en sterk kongemakt som en ordnende motvekt mot interne stridigheter. På slutten av sitt liv skrev han et verk, som ikke ble utgitt, om dialog mellom forskjellige religioner.

## Bakgrunn
Han studerte rettsvitenskap i Toulouse, var en tid advokat og ble på anbefaling av kong Henrik 3. kongelig advokat i Laon. Som tredjestandens representant møtte han i stenderforsamlingen i Blois 1576, og bidro til å sette igjennom at kongen ikke fikk finansiert sin krig mot hugenottene. Bodin falt i unåde etter dette, men ble støttet av hertugen av Alençon, en av lederne for politikernes parti som arbeidet for å skape forsoning mellom partene i reformasjonstidens religionskamp. I sine siste år var Bodin bosatt i Laon. Han gledet seg over å se Henrik 4. på den franske tronen, men rakk ikke å oppleve det nantiske edikt.

## Bøker
I sitt verk *Six livres de la république* («Republikkens seks bøker») fra 1576 hevdet Bodin at suverenitet var noe absolutt, varig og udelelig, men at herskeren også måtte ikke bare respektere Guds bud og naturens lover, men også de forfatningsmessige lovene. Verket er et forsøk på å sette opp en vitenskapelig statslære, noe påvirket av Aristoteles, og Bodins oppfatning om at ut fra historisk erfaring er enevelde, begrenset av et lovverk, er den beste og tryggeste statsformen. Regjeringen skal veilede næringslivet, mens familiens og den personlige eiendomsrett skal respekteres.

I *Démonomanie* fra 1581 fremgår at Bodin delte datidens overtro og gikk sterkt ut mot hekser. Han fortvilte over at parlamentet i Paris ikke ville tillate tortur for å tvinge frem tilståelser i trolldomssaker.

En helt annen toleranse kommer for dagen i hans verk fra 1593, *Colloquium heptaplomeres de abditis rerum sublimium arcanis*, som ikke ble utgitt den gang, men kjent gjennom avskrifter. Verket er formet som en samtale mellem representanter for 7 ulike syn på religion, svært objektivt og upartisk skildret, der partene blir enige om et sentralt religiøst innhold som kilde til en moral som skal styre handlingene deres. Talsmannen for deismen, Bodins eget standpunkt, anfører at Gud har ytret seg gjennom både jødiske profeter og antikkens greske filosofer, Kristus og Muhammed, og særlig fremhever Bodin Platon.  

## Referanser


## Litteratur
*
Mark Eyskens

**Marc Maria Frans, vicomte Eyskens** (født 29. april 1933), kjent som **Mark Eyskens**, er en belgisk økonom og politiker for Christelijke Volkspartij, nå Christen Democratisch en Vlaams, som i en kort periode i 1981 var Belgias statsminister.

## Referanser


## Eksterne lenker
* 
* 

|-

|-

|-

|-
Caojie-demningen

**Caojie-demningen** er en demning med vannkraftverk under bygging i provinsen Sichuan i Kina, i  vassdraget Jialing, ei venstre sideelv til midtre Yangtze. Arbeidet med demningen ble påbegynt i 2006, og er planlagt ferdigstilt i 2011. 

Total effekt blir inntil 500 MW, som vil gjøre kraftverket til et av de 500 kraftigste i verden. 

## Se også
*Liste over verdens største vannkraftverk

## Eksterne lenker
* Hydro development along the Upper Yangtze and tributaries. Probe International. Besøkt 23. juli 2010.
Luding-demningen

**Luding-demningen** er en demning med vannkraftverk i provinsen Sichuan i Kina, i vassdraget Dadu He, ei sideelv til midtre løp av Yangtze. Byggingen startet i 2009. 

Total effekt er på inntil 920 MW. 

## Se også
*Liste over verdens største vannkraftverk

## Referanser


## Eksterne lenker
* Hydro development along the Upper Yangtze and tributaries. Probe International. Besøkt 23. juli 2010.